2022.8.10.
HU
Az Európai Unió Hivatalos Lapja
L 209/53
III.
MELLÉKLET
Az (EU) 2017/373 végrehajtási rendelet VI. melléklete a következőképpen módosul: 1.
Az 1. függelék a következőképpen módosul: a) a 2. részben (ÚTVONALON (ENR)) az ENR 3.
szakasz (ATS-ÚTVONALAK) helyébe a következő szöveg lép: „ENR 3.
ATS-ÚTVONALAK
ENR 3.1.
Hagyományos navigációs útvonalak A hagyományos navigációs útvonalak részletes leírása, amely tartalmazza a következőket: 1. az útvonal kódja, az adott szakasz(ok)ra alkalmazandó, az előírt kommunikációs teljesítményre (RCP) vonatkozó előírás(ok), az előírt felügyeleti teljesítményre (RSP) vonatkozó előírás(ok), az útvonalat meghatározó összes mérvadó pont – köztük a kötelező« vagy »kérésre« jelentéstételi pontok – neve, kódja vagy névkódja és földrajzi koordinátái fokban, percben és másodpercben megadva; 2. útirányok vagy VOR radiálok a legközelebbi fokra megadva, az egyes egymást követő mérvadó pontok közötti geodéziai távolság a legközelebbi tized kilométerre vagy tized tengeri mérföldre megadva, valamint – VOR radiálok esetében – az átkapcsolási pontok; 3. alsó és felső határok, illetve minimális útvonalmagasságok a legközelebbi magasabb 50 m-re vagy 100 lábra megadva, és légtérosztályozás; 4. oldalhatárok és legkisebb akadálymentes magasságok; 5. utazómagasságok iránya; 6. megjegyzések, amelyek tartalmazzák az irányító egység megjelölését, működési csatornáját, adott esetben a bejelentkezési címét, SATVOICE számát, valamint bármely navigációs, RCP és RSP-előírás korlátozását.
ENR 3.2.
Területi navigációs útvonalak A teljesítményalapú navigációs (területi navigáció és megkövetelt navigációs teljesítmény) útvonalak részletes leírása, amely tartalmazza a következőket: 1. az útvonal kódja, az adott szakasz(ok)ra alkalmazandó, az előírt kommunikációs teljesítményre (RCP) vonatkozó előírás(ok), navigációs előírás(ok) és/vagy az előírt felügyeleti teljesítményre (RSP) vonatkozó előírás(ok), az útvonalat meghatározó összes mérvadó pont – köztük a kötelező« vagy »kérésre« jelentéstételi pontok – neve, kódja vagy névkódja és földrajzi koordinátái fokban, percben és másodpercben megadva; 2. területi navigációs útvonalat meghatározó fordulópontok tekintetében továbbá, adott esetben: a) a VOR/távolságmérő berendezés vonatkozási pontjának állomásazonosítója; b) irányszög a legközelebbi fokra megadva, és távolság a VOR/távolságmérő berendezés vonatkozási pontjától a legközelebbi tized kilométerre vagy tized tengeri mérföldre megadva, ha a fordulópont azzal nem közös elhelyezésű; c) a távolságmérő berendezés adóantennájának tengerszinthez viszonyított magassága a legközelebbi 30 m-re (100 láb) megadva; 3. mágneses referencia-irányszög a legközelebbi fokra megadva, a meghatározott végpontok közötti geodéziai távolság a legközelebbi tized kilométerre vagy tized tengeri mérföldre megadva, és az egyes egymást követő kijelölt mérvadó pontok közötti távolság; 4. felső és alsó határok, valamint légtérosztályozás; 5. utazómagasságok iránya; 6. az egyes teljesítményalapú navigációs útvonalakra (területi navigáció vagy megkövetelt navigációs teljesítmény) vonatkozó navigációs pontossági követelmény; 7. megjegyzések, amelyek tartalmazzák az irányító egység megjelölését, működési csatornáját, adott esetben a bejelentkezési címét, SATVOICE számát, valamint bármely navigációs, RCP és RSP-előírás korlátozását.